Tidsskrift for presseetikk: Christoffer-saken i medier: – Vil Kokkvold avskaffe pressens ytringsfrihet?
I DENNE UTGAVEN: Etter 8 år og rettskraftig dom nekter fortsatt de fleste norske medier å navngi Kim Morten Larsen (40), «Stefaren» som mishandlet Christoffer Gjerstad Kihle (8) til døde. En særbehandling som Viggo Kristiansen, Erik Andersen og de Orderud-dømte ikke får. Som første norskspråklige journalistiske medium publiserer denne pilotutgaven av det kommende Tidsskrift for presseetikk mannens identitet.
Facebook: Vi vil at medier navngir «Stefaren» i Christoffer-saken:
tirsdag 12. februar 2013
– Vil Kokkvold avskaffe pressens ytringsfrihet?
VG identifiserte Lommemannen:
– Saken hadde et omfang som tilsa at
det var i allmennhetens interesse å kjenne
hans identitet, sa redaktør Bernt Olufsen.
Per Edgar Kokkvold i Norsk Presseforbund kritiseres nå for uttalelser om Christoffer-saken.
SAN FRANCISCO – Generalsekretær i Norsk Presseforbund Per Edgar Kokkvold har denne uken kritisert medier som har navngitt «Stefaren» i Christoffer-saken:
– Vi skal huske på at det er domstolene som skal dømme, og det er domstolene som har dømt. En folkedomstol skal vi ikke ha i dette landet, sier han.
– Lovfestet ytringsfrihet
Redaktør og ekspert på presseetikk Ulrika Pettersson tilbakeviser Kokkvolds påstander:
– Etter domstolloven er dommer i Norge offentlige, og medier publiserer jevnlig navn på involverte personer i straffesaker dersom de har offentlig interesse. Noen eksempler er Lommemannen, de Orderud-dømte, de Baneheia-dømte, NOKAS-ranerne, Helikopterlegen, den tidligere ordføreren i Vågå og den domfelte i Hilda Feste-saken. At Christoffer-saken har betydelig offentlig interesse på nivå med de andre sakene jeg har nevnt er det ingen tvil om, sier hun.
Navngitt i medier: Viggo Kristiansen
Pettersson mener Kokkvold tar til orde for et samfunn uten ytringsfrihet for pressen:
– Det samfunnet Kokkvold tydeligvis vil ha er et samfunn som i dag bare eksisterer i endel land som vi i den vestlige verden ikke liker å sammenligne oss med. Det er underlig at en mann ansatt i en presseorganisasjon mener at pressen ikke skal ha rett til å publisere informasjon om straffesaker. Konsekvensen ville være at pressens ytringsfrihet ble avskaffet i Norge. I alle demokratiske land har pressen rett til å omtale straffesaker.
Vil Kokkvold få gjennomslag for sine synspunkter?
– Nei, ytringsfriheten er lovfestet i Norge og har vært et helt sentralt rettsprinsipp i lang tid. Jeg tror neppe noen medier i Norge vil slutte å navngi domfelte i kjente straffesaker, sier Pettersson.
VG publiserte navn
I august 2009 valgte avisen VG, som første norske medium, å publisere navnet på den såkalte «Lommemannen», som da var tiltalt for flere overgrep mot barn. Avisens redaktør Bernt Olufsen mente det var riktig av avisen å gå ut med navnet:
– Tiltalen dreier seg om svært alvorlige overgrep, og har et omfang som tilsier at det er i allmennhetens interesse å kjenne hans identitet, sa Olufsen.
Av Unknown kl. 10.27
Send dette via e-postBlogg dette!Del på TwitterDel på FacebookDel på Pinterest
Etiketter: Per Edgar Kokkvold, presseetikk
Ingen kommentarer:
Legg inn en kommentar
Nyere innlegg Eldre innlegg Start
Abonner på: Legg inn kommentarer (Atom)
Leder: Stefaren som får uvanlig beskyttelse i medier
Identifisering vekker oppsikt
Indirekte identifisert av Dagbladet i 2009
– Vil Kokkvold avskaffe pressens ytringsfrihet?
Avisredaktør: Krever at bare drap begått på offentlig område omtales
Kampanjen for identifisering av Stefaren
Tidsskrift for presseetikk støtter kampanjen for identifisering av Stefaren:
facebook.com/stefarensnavn
Tidsskrift for presseetikk har ikke formelle bånd til eller kontroll over denne Facebook-siden.
Tidsskrift for presseetikk
Christoffer-saken i medier er en pilotutgave av et kommende tidsskrift som i fortsettelsen vil ha navnet Tidsskrift for presseetikk, og som vil lanseres senere i 2013. Tidsskriftets fokus er debatt om presseetiske spørsmål.
Pilotutgavens tema er behandlingen av Christoffer-saken i medier. Årsaken til at dette temaet er valgt er at Christoffer-saken behandles på en annerledes måte enn andre kriminalsaker. Pilotutgaven vil bli oppdatert videre.
Nærmere opplysninger om den regulære utgaven av Tidsskrift for presseetikk og ny Internett-adresse kommer senere. Følg tidsskriftet på Facebook.
Utgivelsessted: San Francisco, USA
Redaktør: Ulrika Pettersson
Redaksjonssekretær: Eva Johns
Om identifisering
Tidsskrift for presseetikk har valgt å identifisere den domfelte i Christoffer-saken. Avgjørelsen bygger på rettstilstanden i Norge og USA når det gjelder identifisering av domfelte i straffesaker, på en presseetisk vurdering og på vanlig praksis for identifisering av domfelte i straffesaker i medier. Tidsskriftet har redegjort for hvorfor mannen blir identifisert i en lederartikkel og et intervju. VGs avgjørelse om å identifisere «Lommemannen» i august 2009 har vært et viktig forbilde for den redaksjonelle avgjørelsen.
Informasjonen i denne utgaven av tidsskriftet bygger på åpne kilder, herunder den rettskraftige dommen fra Agder lagmannsrett (LA-2008-179127) samt artikler i Dagbladet og Ringerikes Blad, hvor den da domfelte mannen lot seg intervjue i 2009.
Kommentarmoderering
Vi har sett oss nødt til å innføre forhåndsmoderering av kommentarer. Vi publiserer bare kommentarer som er holdt i en saklig tone. Enkelte eldre artikler som tidligere hadde åpent kommentarfelt har fortsatt kommentarer som ikke er moderert.
Drevet av Blogger.